钦定古今图书集成/明伦汇编/闺媛典/第155卷 > 马时行妻董氏〈邢氏附〉
## 钦定古今图书集成/明伦汇编/闺媛典/第155卷 > 马时行妻董氏〈邢氏附〉

按《济南府志》：“董氏，临邑人，庠生马时行妻，方伯马拯
子妇，方伯董某女。夫亡，氏年二十五，号呼欲自尽。姑
邢氏泣谓曰：‘汝死，奈吾老寡与两幼子、一孤女何’？遂
相持大恸。因勉从姑命，守节。未三年，姑亦殁，经营丧
葬如礼，延师教二子兆麟、昌麟。兆麟年二十死，妻邢
氏苦节数年亦夭。氏不出闺闼，不妄言笑，自少至老”
如一日。年七十五终。